
ประกาศองค์การบริหารส่วนตำบลนาเรียง
เรื่อง  รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง
***************************



ด้วยองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลนาเรียง  จำนวน 3 ตำแหน่ง 4 อัตรา 
ดังนั้น อาศัยอำนาจตามความในหมวด 4 ข้อ 18 และข้อ 19 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547  จึงประกาศรับสมัครบุคคลเพื่อทำการสรรหาและเลือกสรรเป็นพนักงานจ้างตามภารกิจ     โดยมีรายละเอียดดังนี้


1. ประเภทพนักงานจ้าง/ตำแหน่ง
                

1.1 พนักงานจ้างตามภารกิจ

         

    

1.1.1 ตำแหน่ง ผู้ช่วยเจ้าพนักงานธุรการ
    
จำนวน 2 อัตรา 
         

    

1.1.2 ตำแหน่ง ผู้ช่วยเจ้าพนักงานการประปา
จำนวน 1 อัตรา 


    
1.2 พนักงานจ้างทั่วไป
    

1.2.1 พนักงานขับรถยนต์


จำนวน 1 อัตรา
(อัตราค่าตอบแทนที่จะได้รับ รายละเอียดตามผนวก ก. แนบท้ายประกาศนี้)
2. คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและเลือกสรร
     
    2.1  คุณสมบัติทั่วไป

           (1)  มีสัญชาติไทย


           (2)  มีอายุไม่ต่ำกว่า 18 ปีบริบูรณ์ และไม่เกิน 60 ปี


           (3)  ไม่เป็นบุคคลล้มละลาย
          (4)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ  จิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล ดังนี้

      
      (ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
      
      (ข)  วัณโรคระยะอันตราย
      
      (ค)  โรคเท้าช้างในระยะที่ปรากฏเป็นที่รังเกียจแก่สังคม
      
      (ง)  โรคติดยาเสพติดให้โทษ
      
      (จ)  โรคพิษสุราเรื้อรัง
         (5)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
/(7)ไม่เป็นผู้....

                               (6)  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น              


(7)  ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
(8)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ



(9)  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
     2.2  คุณสมบัติเฉพาะสำหรับตำแหน่ง   
     ผู้สมัครสอบต้องเป็นผู้มีคุณสมบัติเฉพาะตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง (รายละเอียดตามผนวก ก. แนบท้ายประกาศนี้)
3.  การรับสมัคร

     
     3.1  วันเวลา และสถานที่รับสมัครสอบ
     ผู้ประสงค์จะสมัครเข้ารับการสรรหาและเลือกสรรเป็นพนักงานจ้างให้สมัครด้วยตนเอง    โดยขอรับใบสมัครและยื่นใบสมัครด้วยตนเอง ณ องค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช ได้ตั้งแต่วันที่ 12 – 20 กุมภาพันธ์ 2558 ในวันและเวลาราชการ (ตั้งแต่ 08.30 น. -16.00 น. เว้นวันหยุดราชการ) 

     
     3.2  เอกสารและหลักฐานที่ต้องนำมายื่นในวันสมัคร


     ผู้สมัครต้องยื่นใบสมัครด้วยตนเองต่อเจ้าหน้าที่รับสมัคร พร้อมเอกสารหลักฐาน ดังต่อไปนี้ 


  
(1)  สำเนาวุฒิการศึกษา และสำเนาระเบียนแสดงผลการเรียนที่ระบุสาขาที่แสดงให้เห็นว่าเป็นคุณวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ
จำนวน  1 ฉบับ



(2)  สำเนาทะเบียนบ้าน




จำนวน  1  ฉบับ



(3)  สำเนาบัตรประจำตัวประชาชน


จำนวน  1  ฉบับ



(4)  รูปถ่ายหน้าตรงไม่สวมหมวก และไม่ใส่แว่นตา ขนาด 1 นิ้ว  
(ถ่ายครั้งเดียวกันไม่เกิน 6 เดือน)






จำนวน  3  รูป



(5)  ใบรับรองแพทย์แสดงว่าไม่เป็นโรคต้องห้ามตามที่คณะกรรมการกลางพนักงานส่วนตำบลกำหนด ซึ่งออกให้ไม่เกิน 1 เดือน นับตั้งแต่วันตรวจร่างกาย    

จำนวน  1  ฉบับ
(6)  หลักฐานอื่น ๆ เช่น ทะเบียนสมรส, ใบทหารกองเกิน (สด.9), ใบเปลี่ยนชื่อ- สกุล (ถ้ามี)  
     
    3.3  ค่าธรรมเนียมการสมัครสอบ


    ผู้สมัครสอบต้องเสียค่าธรรมเนียมสอบ 100 บาท ( ค่าธรรมเนียมสอบจะไม่จ่ายคืนให้   ไม่ว่ากรณีใด ๆ)

     
    3.4  เงื่อนไขในการสมัคร


    ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่ง ตรงตามที่กำหนดในประกาศรับสมัครฯ นี้จริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน หากภายหลังปรากฏว่าผู้สมัครสอบรายใด   มีคุณสมบัติดังกล่าวไม่ครบถ้วนหรือไม่ถูกต้อง ไม่ตรงตามประกาศรับสมัครสอบคัดเลือกจะถือว่าเป็นผู้ขาดคุณสมบัติในการสมัครสอบมาตั้งแต่ต้น
/4.ประกาศ...

4.  การประกาศรายชื่อผู้มีสิทธิสอบคัดเลือก 
องค์การบริหารส่วนตำบลนาเรียง จะประกาศรายชื่อผู้มีสิทธิเข้าสอบคัดเลือก ในวันที่ 23 กุมภาพันธ์ 2558 โดยปิดประกาศ  ณ องค์การบริหารส่วนตำบลนาเรียง และทางเว็บไซต์ www.nareang.go.th  
         

5.  กำหนดวัน เวลา สถานที่สอบคัดเลือก


องค์การบริหารส่วนตำบลนาเรียง จะสอบคัดเลือก  ณ องค์การบริหารส่วนตำบลนาเรียง  ตามวันและเวลา  ดังนี้
     5.1  ตำแหน่ง  ผู้ช่วยเจ้าพนักงานธุรการ

     การสอบคัดเลือกแบ่งเป็น 3 ภาค
     วันที่ 26 กุมภาพันธ์ 2558             


     - ภาคความรู้ความสามารถทั่วไป (ภาค ก) (100 คะแนน)             เวลา 09.30-10.30 น. 
   

     - ภาคความรู้ความสามารถเฉพาะตำแหน่ง (ภาค ข) (100 คะแนน)  เวลา 10.40-11.40 น. 


     - ภาคปฏิบัติ  (100 คะแนน)



              เวลา 13.30 น. เป็นต้นไป
     วันที่ 27 กุมภาพันธ์ 2558             
                          - ประกาศรายชื่อผู้สอบผ่าน (ภาค ก) (ภาค ข) และภาค ค           
     วันที่ 2 มีนาคม 2558             


     - ภาคความเหมาะสมกับตำแหน่ง (สัมภาษณ์) (100 คะแนน)  เวลา 10.00 เป็นต้นไป
     5.2  ตำแหน่ง  ผู้ช่วยเจ้าพนักงานการประปา


     การสอบคัดเลือกแบ่งเป็น 3 ภาค
     วันที่ 26 กุมภาพันธ์ 2558             


     - ภาคความรู้ความสามารถทั่วไป (ภาค ก) (100 คะแนน)             เวลา 09.30-10.30 น. 
   

     - ภาคความรู้ความสามารถเฉพาะตำแหน่ง (ภาค ข) (100 คะแนน)  เวลา 10.40-11.40 น. 
     วันที่ 27 กุมภาพันธ์ 2558             
                          - ประกาศรายชื่อผู้สอบผ่าน (ภาค ก) และ (ภาค ข)            
     วันที่ 2 มีนาคม 2558             


     - ภาคความเหมาะสมกับตำแหน่ง (สัมภาษณ์) (100 คะแนน)  เวลา 10.00 เป็นต้นไป
     5.3  ตำแหน่ง  พนักงานขับรถยนต์  
     วันที่ 2 มีนาคม 2558  



      - ภาคความเหมาะสมกับตำแหน่ง (สัมภาษณ์) (100 คะแนน)  เวลา 10.00 เป็นต้นไป
6.  หลักเกณฑ์การตัดสิน
ผู้ถือว่าเป็นผู้ผ่านการสอบคัดเลือกจะต้องเป็นผู้ที่ได้รับคะแนนการสอบคัดเลือกในแต่ละภาคไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้ 
7.  การประกาศรายชื่อและการขึ้นบัญชีรายชื่อผู้ผ่านการสอบคัดเลือก

องค์การบริหารส่วนตำบลนาเรียง จะประกาศรายชื่อผู้ผ่านการสอบคัดเลือกตามลำดับ คะแนนที่สอบได้ ในวันที่ 3 มีนาคม 2558 ณ  องค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช และทางเว็บไซต์ www.nareang.go.th โดยบัญชีรายชื่อผู้สอบคัดเลือกจะขึ้นบัญชีไว้ไม่เกิน  1 ปี นับแต่วันที่ประกาศรายชื่อผู้ผ่านการสอบคัดเลือก เว้นแต่องค์การบริหารส่วนตำบลนาเรียง จะมีการดำเนินการสอบคัดเลือกใหม่แล้วถือว่าบัญชีที่ได้ขึ้นไว้เป็นอันยกเลิก
    /8.การจ้าง...

8. การจ้าง



องค์การบริหารส่วนตำบลนาเรียง จะดำเนินการจ้างตามลำดับที่ ซึ่งได้ประกาศบัญชีรายชื่อผู้ผ่านการสอบคัดเลือก ทั้งนี้ เมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช 
จึงประกาศให้ทราบโดยทั่วกัน
ประกาศ  ณ  วันที่  4  เดือนกุมภาพันธ์  พ.ศ. 2558
           (นายสมเกียรติ  ไหมดี)
           นายกองค์การบริหารส่วนตำบลนาเรียง
ภาคผนวก  ก.
เอกสารแนบท้ายประกาศองค์การบริหารส่วนตำบลนาเรียง  ลงวันที่ 4 กุมภาพันธ์ 2558
เรื่อง การรับสมัครบุคคลเพื่อสรรหาและเลือกสรรเป็นพนักงานจ้าง
*******************************
ประเภท  พนักงานจ้างตามภารกิจ
ตำแหน่ง  ผู้ช่วยเจ้าพนักงานธุรการ
หน้าที่และความรับผิดชอบ

ปฏิบัติงานธุรการและงานสารบรรณที่ต้องใช้ความรู้ทางเทคนิคหรือวิชาการภายใต้การกำกับ
ตรวจสอบโดยทั่วไป หรือตามคำสั่งหรือแบบ หรือแนวทางปฏิบัติที่มีอยู่อย่างกว้าง ๆ และปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ


ปฏิบัติงานเกี่ยวกับงานธุรการและงานสารบรรณที่ต้องใช้ความรู้ทางเทคนิคหรือวิชาการตามที่ได้รับมอบหมาย เช่น ร่างโต้ตอบ บันทึก ย่อเรื่อง รวบรวมข้อมูลและสถิติที่ต้องใช้ความรู้ทางเทคนิคหรือวิชาการด้านใดด้านหนึ่ง การเก็บรักษา จัดทำทะเบียนยานพาหนะการโอนกรรมสิทธิ์ ติดตามให้มีการซ่อมบำรุงรักษา  ซ่อมแซมตามกำหนดเวลาที่ฝ่ายเทคนิคกำหนดไว้จำหน่ายยานพาหนะที่ชำรุดเสื่อมสภาพและการเบิกจ่ายพัสดุ การตรวจสอบลงหรือเปลี่ยนแปลงรายการเก็บรักษาและให้บริการเอกสารสำคัญของทางราชการ และงานทะเบียนเอกสาร เกี่ยวกับสิทธิต่าง ๆ การรวบรวมข้อมูลหรือจัดเตรียมเอกสารและจดบันทึกรายงานการประชุม  เป็นต้น และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง
1. ได้รับประกาศนียบัตรวิชาชีพเทคนิค หรือเทียบได้ไม่ต่ำกว่านี้ทุกสาขาที่ ก.พ. ก.ค. หรือ   ก.อบต. รับรอง ซึ่งศึกษาวิชาคอมพิวเตอร์มาไม่น้อยกว่า 6 หน่วยกิต หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐ สถาบันการศึกษาของรัฐหรือเอกชนที่ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า 12 ชั่วโมง หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้ หรือ
2. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ทุกสาขาที่ ก.พ.  ก.ค. หรือ        

ก.อบต. รับรอง ซึ่งศึกษาวิชาคอมพิวเตอร์มาไม่น้อยกว่า 6 หน่วยกิต หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐ สถาบันการศึกษาของรัฐหรือเอกชนที่ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า 12 ชั่วโมง หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้
ความรู้ความสามารถที่ต้องการ
1. มีความรู้ความเข้าใจในกฎหมายสภาตำบลและองค์การบริหารส่วนตำบล และกฎหมาย กฎระเบียบ และข้อบังคับอื่นที่ใช้ในการปฏิบัติงานในหน้าที่


2. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การ
ปฏิบัติงานในหน้าที่
3. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่


4. มีความสามารถในการปฏิบัติหน้าที่ด้วยความละเอียดแม่นยำ


5. มีความสามารถในการให้คำแนะนำเกี่ยวกับระเบียบและวิธีการปฏิบัติงานที่อยู่ในความรับผิดชอบ

ระยะเวลาการจ้าง
1 เมษายน 2558 – 30 กันยายน 2560
อัตราค่าตอบแทน
1.  ประกาศนียบัตรวิชาชีพเทคนิค (ปวท.)ประกาศนียบัตรวิชาการศึกษาชั้นสูง (ป.กศ.สูง) และอนุปริญญา
     -  ได้รับค่าตอบแทนเดือนละ  10,840.-  บาท  
2.  ประกาศนียบัตรวิชาชีพชั้นสูง (ปวส.)
     -  ได้รับค่าตอบแทนเดือนละ  11,500.-  บาท  
สิทธิประโยชน์


    ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 6 สิงหาคม 2557 
ตำแหน่ง  ผู้ช่วยเจ้าพนักงานการประปา
หน้าที่และความรับผิดชอบ


ปฏิบัติงานขั้นต้นเกี่ยวกับงานการประปา ภายใต้การกำกับตรวจสอบโดยทั่วไป หรือตาม
คำสั่ง หรือแบบ หรือแนวทางปฏิบัติที่มีอยู่อย่างกว้าง ๆ และปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ


เป็นเจ้าหน้าที่ชั้นต้นปฏิบัติงานที่ค่อนข้างยาก เกี่ยวกับงานการประปา ตามที่ได้รับมอบหมาย
เช่น การผลิตน้ำประปา จัดน้ำสะอาดบริการประชาชน บริการผู้ใช้น้ำของการประปา เตรียมน้ำประปาสำรองไว้เพื่อการดับเพลิง ตรวจสอบ ควบคุมรายได้ รายจ่าย พัสดุ ครุภัณฑ์ และทรัพย์สินของที่ทำการประปา เป็นต้น และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง
1. ได้รับประกาศนียบัตรวิชาชีพเทคนิค หรือเทียบได้ไม่ต่ำกว่านี้ทางเทคนิควิศวกรรมไฟฟ้า
เทคนิควิศวกรรมโยธา ช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้า หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้  หรือ
2. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ทางเทคนิควิศวกรรมไฟฟ้า
 เทคนิควิศวกรรมโยธา ทางช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้า หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
ความรู้ความสามารถที่ต้องการ
1. มีความรู้ในงานการประปาอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายสภาตำบลและองค์การบริหารส่วนตำบลและกฎหมาย 

ระเบียบ และข้อบังคับอื่นที่ใช้ในการปฏิบัติงานในหน้าที่
3. มีความรู้ความสามารถในการปฏิบัติงานธุรการ และงานสารบรรณอย่างเหมาะสมแก่การ
ปฏิบัติงานในหน้าที่
4. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
5. มีความสามารถในการปฏิบัติหน้าที่ด้วยความละเอียดแม่นยำ
6. มีความสามารถในการให้คำแนะนำเกี่ยวกับระเบียบและวิธีการปฏิบัติงานที่อยู่ในความ
รับผิดชอบ

ระยะเวลาการจ้าง
1 เมษายน 2558 – 30 กันยายน 2560
อัตราค่าตอบแทน
1.  ประกาศนียบัตรวิชาชีพเทคนิค (ปวท.) และอนุปริญญา

     -  ได้รับค่าตอบแทนเดือนละ  10,840.-  บาท  
2.  ประกาศนียบัตรวิชาชีพชั้นสูง (ปวส.)

     -  ได้รับค่าตอบแทนเดือนละ  11,500.-  บาท  
สิทธิประโยชน์


    ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง  ลงวันที่ 6 สิงหาคม 2557
ประเภท  พนักงานจ้างทั่วไป
ตำแหน่ง  พนักงานขับรถยนต์
· ต้องมีใบอนุญาตขับรถยนต์
หน้าที่ความรับผิดชอบ

ขับรถยนต์ บำรุงรักษาทำความสะอาดรถยนต์และแก้ไขข้อขัดข้องเล็ก ๆ น้อย ๆ ในการใช้รถยนต์ดังกล่าว และปฏิบัติงานตามที่ผู้บังคับบัญชามอบหมาย

ลักษณะงานที่ปฏิบัติ 


ปฏิบัติหน้าที่ให้บริการขับรถยนต์ขององค์การบริหารส่วนตำบลนาเรียง ตามที่ได้รับมอบหมาย และดูแลรักษาสภาพรถเบื้องต้นให้อยู่ในสภาพที่ใช้งานได้ตลอดเวลา ดูแล บำรุงรักษา สามารถ แก้ปัญหาเฉพาะหน้าได้ และปฏิบัติงานตามที่ผู้บังคับบัญชามอบหมาย
ระยะเวลาการจ้าง
1 เมษายน 2558 – 30 กันยายน 2558
อัตราค่าตอบแทน
-  ได้รับค่าตอบแทนเดือนละ  9,000.-  บาท  
สิทธิประโยชน์


    ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง  ลงวันที่ 6 สิงหาคม 2557
ภาคผนวก  ข.
แนบท้ายประกาศองค์การบริหารส่วนตำบลนาเรียง  ลงวันที่ 24 พฤศจิกายน 2557
เรื่อง  รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง
*******************************
หลักสูตรและวิธีการสอบคัดเลือก


ตำแหน่ง ผู้ช่วยเจ้าพนักงานธุรการ


หลักสูตรและวิธีการสอบคัดเลือก แบ่งออกเป็น 2 ลักษณะ  ดังนี้
หลักสูตรและวิธีการสอบคัดเลือก แบ่งออกเป็น 4 ภาค คือ ทดสอบความรู้ ความสามารถ ดังต่อไปนี้ โดยวิธีสอบข้อเขียน ภาคปฏิบัติ และวิธีการสอบสัมภาษณ์  โดยคำนึงถึงระดับความรู้ ความสามารถที่ต้องการของตำแหน่งตามที่กำหนดไว้ในมาตรฐานกำหนดตำแหน่ง
               ก. ภาคความรู้ความสามารถทั่วไป (ภาค ก)  ข้อสอบปรนัย (คะแนนเต็ม 100 คะแนน)


        1.  ทดสอบความรู้ความสามารถทั่วไป
             - ความรู้ทั่วไปเกี่ยวกับเหตุการณ์ปัจจุบัน ด้านการเมือง เศรษฐกิจ และสังคม 
             - นโยบายรัฐบาล นโยบายกระทรวงมหาดไทย นโยบายกรมส่งเสริมการปกครองท้องถิ่น
             - ความสามารถในการคิดและหาเหตุผล 
             - ความรู้ความสามารถในการใช้ภาษาโดยการสรุปและตีความจากข้อความสั้น ๆ


    ข. ภาคความรู้ความสามารถที่ใช้เฉพาะตำแหน่ง ข้อสอบปรนัย (คะแนนเต็ม 100 คะแนน)
             - รัฐธรรมนูญแห่งราชอาณาจักรไทย พุทธศักราช 2550

                                  - พระราชบัญญัติสภาตำบลและองค์การบริหารส่วนตำบล พ.ศ. 2537  แก้ไขเพิ่มเติม  
                                  - พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง
ส่วนท้องถิ่น พ.ศ. 2542 และที่แก้ไขเพิ่มเติม 

                                  - ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม



   - ความรู้เกี่ยวกับคอมพิวเตอร์ ด้านระบบปฏิบัติการ และโปรแกรมที่จำเป็นต้องใช้ในสำนักงาน



    ค. ภาคความเหมาะสมกับตำแหน่ง (ภาคปฏิบัติ)  (คะแนนเต็ม 100 คะแนน)


        1. ความรู้ ความสามารถ และความชำนาญในการบันทึกข้อมูล  
                                 - การโต้ตอบหนังสือราชการ/การพิมพ์หนังสือราชการทดสอบความเหมาะสมกับ 


    ง. ภาคความเหมาะสมกับตำแหน่ง (ภาค ค) (คะแนนเต็ม 100 คะแนน)


       ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบ  และบุคลิกภาพอย่างอื่น  เป็นต้น  

ตำแหน่ง ผู้ช่วยเจ้าพนักงานการประปา
               ก. ภาคความรู้ความสามารถทั่วไป ข้อสอบปรนัย (คะแนนเต็ม 100 คะแนน)


        1.  ทดสอบความรู้ความสามารถทั่วไป
             - ความรู้ทั่วไปเกี่ยวกับเหตุการณ์ปัจจุบัน ด้านการเมือง เศรษฐกิจ และสังคม 
             - นโยบายรัฐบาล นโยบายกระทรวงมหาดไทย นโยบายกรมส่งเสริมการปกครองท้องถิ่น
             - ความสามารถในการคิดและหาเหตุผล 
             - ความรู้ความสามารถในการใช้ภาษาโดยการสรุปและตีความจากข้อความสั้น ๆ


    ข. ภาคความรู้ความสามารถที่ใช้เฉพาะตำแหน่ง ข้อสอบปรนัย (คะแนนเต็ม 100 คะแนน)
        1.  ทดสอบความรู้ในงานการประปา 
        2.  กฎหมาย ระเบียบ ข้อบังคับอื่นที่ใช้ในการปฏิบัติงาน  ดังนี้
             - รัฐธรรมนูญแห่งราชอาณาจักรไทย พุทธศักราช 2550

                                  - พระราชบัญญัติสภาตำบลและองค์การบริหารส่วนตำบล พ.ศ. 2537  แก้ไขเพิ่มเติม  ถึง (ฉบับที่ 6 ) พ.ศ. 2552 

                                  - พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง
ส่วนท้องถิ่น พ.ศ. 2542 และที่แก้ไขเพิ่มเติมจนถึงปัจจุบัน 

                                  - ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติมจนถึงปัจจุบัน


    ค. ภาคความเหมาะสมกับตำแหน่ง (คะแนนเต็ม 100 คะแนน)


       ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบ  และบุคลิกภาพอย่างอื่น  เป็นต้น  
ตำแหน่ง พนักงานขับรถยนต์


    ค. ภาคความเหมาะสมกับตำแหน่ง (คะแนนเต็ม 100 คะแนน)


       ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบ  และบุคลิกภาพอย่างอื่น  เป็นต้น  
